A. L. Morton

Arthur Leslie Morton (født 4. juli 1903, død 23. oktober 1987«A. L. Morton, 1903-1987»    (PDF), Morris Society), kjent under signaturen A.L. Morton, var en profilert engelsk marxistisk historiker, journalist, litteraturanmelder og publisist. Han er best kjent for sitt nå klassiske verk A People's History of England, men gjorde også verdifullt arbeid om William Blake, den engelske 1600-tallssekten rantere, og for undersøkelsen The English Utopia (1952).

 Liv og virke 
Morton var eldste sønn av en bonde i Yorkshire. Han hadde to søsken, Kathleen og Max. Han gikk på mellomskole i Bury fram til han var 16 da han ble sendt til kostskole i Eastbourne, og i tiden 1921-1924 studerte han på Universitetet i Cambridge hvor han blant annet ble venner med Alan Hutt,«Alan Hutt», Graham Stevenson senere en framtredende typograf, og Ivor Montagu, senere en framtredende filmregissør.«Ivor Montagu», Graham Stevenson Alle tre ble medlem av universitetets Labour Club. På universitet ble overbevist sosialist, muligens via den kommunistgruppen som dannet seg rundt Maurice Dobb.

Etter universitetet underviste han en tid på A.S. Neills Summerhillskole i Suffolk, preget av særegne pedagogiske og frilynte undervisningsmetoder, men etter et år flyttet han til London for å skrive og for å drive en bokhandel i nærheten av Finsbury Circus. Der ble han medlem av det britiske kommunistpartiet (CPGB) i 1929, og var medlem resten av livet sammen med sin hustru Vivien, datter av Thomas A. Jackson.«A L Morton», Graham Stevenson Han var med på å opprette partiets historikergruppe hvor han selv var formann i tretti år. Han deltok i hungermarsjene i 1934 og ble senere ble han medlem av staben i avisen Daily Worker hvor han jobbet til og fra resten av livet. I 1937 trakk han seg tilbake for å skrive den innflytelsesrike A People's History of England. Den ble adoptert som kvasioffisielt som kommunistpartiets egen nasjonale historie, og gikk gjennom senere revisjoner på det grunnlaget.

Morton arbeidet hovedsakelig som en uavhengig forsker og var en av de ledende kommunistiske historikere i en gruppe som ble invitert til Moskva i 1954-1955 sammen med Christopher Hill, Eric Hobsbawm og Robert Browning. Han deltok i folkets marsj for arbeid på 1980-tallet og døde i 1987 i sitt hjem i The Old Chapel Clare i Suffolk, 84 år gammel.

 Bibliografi 
 A People's History Of England (1938)
 Language of Men (1945) essayer
 The story of the English revolution (1949) pamflett for kommunistpartiet
 The English Utopia (1952)
 The British Labour Movement, 1770-1920 (1956) sammen med George Tate
 The Everlasting Gospel: A Study in the Sources of William Blake (1958)
 The Life and Ideas of Robert Owen (1962)
 The matter of Britain: essays in a living culture (1966)
 The World of the Ranters: Religious Radicalism in the English Revolution (1970)
 Political Writings of William Morris (1973) redaktør
 Freedom in Arms: A selection of Leveller writings (1975) redaktør
 Collected poems (1976)
 Three Works By William Morris (1977) redaktør
 History and the Imagination: Selected Writings of A.L. Morton (1990), redigert av Margot Heinemann og Willie Thompson

 Referanser 

 Litteratur 
 Rebels & Their Causes: Essays in Honour of A. L. Morton (1978), redigert av Maurice Cornforth
 A. L. Mortons bibliotek i katalogen for biblioteket til Universität Rostock. Morton testamenterte sitt bibliotek til universitet, den gang i kommunistiske Øst-Tyskland.

Kategori:Britiske historikere
Kategori:Britiske forfattere
Kategori:Personer fra Bury St. Edmunds
Kategori:Fødsler i 1903
Kategori:Dødsfall i 1987